Karikó Katalin Szeged díszpolgára lesz
Karikó Katalin személyesen veszi majd át a díszpolgári címet Szegeden.
„Örömmel jelentem, Dr. Karikó Katalin elfogadta Szeged díszpolgári címét” – jelentette be a Facebookon Botka László, Szeged polgármestere.

A kutató Botka László polgármesternek írt levelében azt írta: Szegednek mindenkor kitüntetett helye volt az életében, ezért személyesen veszi majd át az elismerést.

Karikó Katalin a Szegedi Biológiai Kutatóközpontban kezdett el dolgozni, ott ismerte meg a férjét, ott született a lánya, majd onnan mentek Amerikába. Az általa és munkatársai által kifejlesztett mRNS-alapú technológia tette lehetővé a modern koronavírus-vakcinák elkészülését.

A díszpolgári címet május 21-én adják át.

(Kiemelt kép: Rachel Wisniewski)

Karikó Katalin az nlc-n:

-   Mindenhol keresztbe tettek neki, most milliókat ment meg: Karikó Katalin életútja
-   Vakcina: Nobel-díjat követelnek Karikó Katalinnak
karikó katalin díszpolgár szeged